E les didec Penelope, mentre vessaue abondoses lèrmes: “Escotatz-me, amigues; pr’amor qu’er Olimp m’a dat mès penes qu’a cap auta que neishec damb jo e s’elevèren damb jo: abans perdía a un illustre espós qu’auie un còr de leon e depassaue a toti es danaus en tota sòrta d’excelléncies, baron illustre qu’era sua fama s’espargie pera Helade e per tot Argos; e ara es tempèstes s’auràn hèt a vier deth palai ath mèn hilh estimat, sense glòria e sense que ne tansevolh m’en sabessa dera sua partença.